Geen uitsig op FMC nie
Vraag Geen uitsig op FMC nie
2 maande 1 week gelede #1436 by mihkou
omdat 787 en 747 nie op die skerms FMC verskyn nie, en ek ook nie 'n vlugplan kan beplan nie?
Tyd om bladsy te skep: 0.961 sekondes PSG haal top-40 ondanks 20%-daling in aandeelprys | Netwerk24
Deur Hanlie Stadler 24 Desember 2018 12:18
PSG is van Oukersdag af ingesluit in die JSE se top-40-indeks.
Piet Mouton, uitvoerende hoof van PSG.
Die finansiëledienstegroep is ook ingesluit in verwante indekse soos die aandeelhouersgeweegde top-40, die gelykgeweegde top-40 en die beperkte aandeelhouersgeweegde top-40.
Dis skuiwe wat in die nuwe jaar dalk die finansiëledienstegroep se aandeelprys ’n hupstoot kan gee soos wat indeksfondse en aktiewe batebestuurders wat in die top-40-indeks belê, dié aandeel insluit.
Die top-40-indeks is bloot die 40 maatskappye met die grootste markwaarde op die JSE gegrond op vrylik verhandelbare aandele.
PSG se insluiting is moontlik gemaak deurdat Mediclinic International uit die betrokke top-40-indekse geval het.
Mediclinic se aandeelprys het vanjaar meer as gehalveer sedert sy hoogtepunt van R120,23 in Mei tot Vrydag se sluitingstydprys van R55,93.
PSG het ook heelwat markwaarde verloor. Vanaf ’n hoogtepunt van R287,08 in Januarie vanjaar het PSG met byna 20% geval tot R230,82.
Ander veranderinge in die JSE se indekse sluit in:
Vivo Energy, ’n maatskappy met sy primêre notering in Nederland, het uit die JSE se indeks van alle aandele, die indeks van maatskappye met ’n groot markwaarde, en die indeks vir groot- en mediummarkwaarde-maatskappye geval.
Net 1 UEPS het uit die indeks van alle aandele geval. Net 1 was vanjaar gereeld in die nuus, hoofsaaklik omdat sy filiaal Cash Paymaster Services nog tot September maatskaplike toelaes uitbetaal het.
Capital & Regional, ’n Britse eiendomsfirma, het uit die indeks van alle aandele en die indeks van alle eiendom geval.
AVI, die verbruikersgoederegroep wat onder meer Freshpak, Five Roses, Bakers en Willards-skyfies besit, is ingesluit in die aandeelhouersgeweegde top-40 en die beperkte aandeelhouersgeweegde top-40.
Motus Holdings, die motorhandelfirma wat uit Imperial ontknoop en in November afsonderlik genoteer het, het uit die aandeelhouersgeweegde top-40 en die beperkte aandeelhouersgeweegde top-40 geval.
Investec Australia Property Fund is ingesluit in die indeks van Suid-Afrikaanse eiendom.
Arrowhead Properties het uitgeval uit die indeks van Suid-Afrikaanse eiendom.
Pioneer Food Group het uit die indeks van 25 grootste nywerheidsmaatskappye geval en word deur Anheuser-Busch Inbev (AB InBev) vervang.
AB InBev is ingesluit in die indeks van alle aandele, die aandeelhouersgeweegde indeks van alle aandele, die indeks van maatskappye met ’n groot markwaarde, en die indeks vir groot- en mediummarkwaarde-maatskappye en die indeks van 25 grootste nywerheidsmaatskappye.
Lees ook: AB InBev 1ste keer deel van indekse
Van die veranderinge het te make met maatskappye wat hul sekondêre notering op die JSE het. Maatskappye met hul sekondêre notering in Suid-Afrika word net op indekse ingesluit as 1% plus een aandeel deur Suid-Afrikaners besit word, en ’n paar ander tegniese vereistes.
Ander veranderinge kom danksy veranderinge in relatiewe markwaarde of van vrylik verhandelbare aandele.
Meer oor: Pioneer Food Group | Psg | Avi | Mediclinic | Aandele | Maatskappye | Indeks Van Alle Aandele | Jse